Case ID: 1168906
Sentence 18: Apellyasiya Məhkəməsi iş materiallarını araşdıraraq o nəticəyə gəlmişdir ki, Azərbaycan Respublikası Milli Məclisinə seçkilərdə vətəndaşların seçki hüququnu pozan hərəkətlərdən (hərəkətsizliklərdən) və qərarlardan şikayətlərin araşdırılması məqsədi ilə Mərkəzi Seçki Komissiyasının nəzdində yaradılmış ekspert qrupunun üzvü R.X5 Komissiyasına daxil olmuş xx xxxxxx 2020-ci il tarixli, 322 saylı müraciət üzrə xx xxxxxx 2020-ci il tarixli rəyinə görə müraciət Azərbaycan Respublikası Seçki Məcəlləsinin 112-ci və 112-1-ci maddələrinin və “Azərbaycan Respublikasının Mərkəzi Seçki Komissiyasına və dairə seçki komissiyalarına seçki hüquqlarının pozulması ilə əlaqədar şikayət və müraciətlərin verilməsi və onlara baxılması qaydaları haqqında” Təlimatın tələblərinə uyğun verildiyindən, icraata qəbul edilmiş və araşdırma aparılmış, araşdırma ilə əlaqədarmüraciət etmiş namizədlə əlaqə saxlanılmış, araşdırma və iclasda iştirak etmək, həmçinin digər hüquqlarının olması izah edilmiş, o araşdırmada və iclasda iştirak etməkdən imtina etmiş, iddiaçı iddia ərizəsində MSK iddiaçının seçki dairəsi üzrə verdiyi şikayəti araşdırmaq üçün DSK-ya qaytarmasının qanunsuz və əsassız olduğunu qeyd etsə də, cavabdeh MSK-nın səsvermə günü seçki məntəqələrində iddia edilən pozuntularla bağlı seçki subyektləri tərəfindən verilən şikayətlərin ilkin araşdırma səlahiyyətinin dairə seçki komissiyasına aid olduğunu nəzərə alaraq, şikayətin aidiyyəti üzrə baxılması üçün dairə seçki komissiyasına göndərməsi Seçki Məcəlləsinin yuxarıda göstərilən tələbinə uyğun olmuş, iddiaçı namizəd səsvermə günü seçki məntəqələrində müşahidə aparmaq üçün müşahidəçi təyin etməmiş, o, seçki günü seçki məntəqələrində iddia etdiyi qanun pozuntuları, o cümlədən, məntəqədə səsvermə kabinalarını müşahidəçilərin görə bilməməsi, seçki başlamazdan əvvəl bülletenləri saymağa qoyulmaması, heç bir məntəqədən yekun protokolların verilməməsinə dair iradlarla seçki komissiyalarının rəhbərliyinə yazılı və ya şifahi müraciət etmələrinə, eləcə də seçki məntəqələrində müşahidəçilərə protokolların surətinin verilməməsinə dair müvafiq sübutlarla çıxış etməmiş, iddiaçı iddia ərizəsinə yeddi ədəd akt təqdim etmiş, qanun pozuntularının iddia edildiyi “müşahidəçi” aktları iddiaçının özü, Sevil Məmmədov və Səmid Ağayev adlı şəxslər tərəfindən imzalanmış, aktları imzalamış Sevil Məmmədov və Səmid Ağayev adlı şəxslərin şəxsiyyət haqqında məlumatlardan yalnız ad və soyad qeyd edilmiş, ata adı qeyd edilməmiş, eləcə də şəxsiyyət vəsiqəsinin məlumatları (şəxsiyyət vəsiqəsi seriya və nömrə) qeyd edilməmiş, bununla yanaşı həmin şəxslərin müvafiq qaydada statusları (müşahidəçi və ya nümayəndə olmaları haqqında) məlumatlar göstərilməmiş, digər tərəfdən tərtib olunmuş aktlarda vaxt və tarix düzgün göstərilmədiyindən, iddiaçı tərəfindən təqdim edilmiş həmin aktların mötəbər sübut kimi qəbul edilməsi yolverilməzdir, X7, X10, X1 kimi siyasi partiyalardan olan, eləcə də müstəqil, qeyri-partiyalardan olan müşahidəçilərin izahatları ilə, o cümlədən müvafiq məntəqə seçki komissiyalarının üzvləri tərəfindən verilmiş izahatlarla səsvermə günü seçicilərin səsvermələrinə və ya səslərin düzgün hesablanmasına mane olan seçki pozuntularına yol verilməsi barədə iddialar təkzib olunmuş, iddiaçı 10, 19, 20 saylı seçki məntəqələrində olmamış, müşahidəçilərin qeydiyyat kitabında qeydiyyatdan keçməmişdir.